**Referat af bestyrelsesmøde 12.10.2011**

1. **Siden sidst.** Hul på hjemmeside: Nis laver beretning om bestyrelsens historie til januar. HP sletter menupunktet på hjemmesiden indtil videre. Bestyrelsen vil arbejde på at få mere aktivitet på hjemmesiden. Appetitvækkere i nyhedsbrev, der skal få folk derind. HP vil gerne lægge materiale/nyheder/beskeder på, men opfordrer alle os andre til at skrive og maile til ham. Vi skal derfor fremover være mere initiativrige med at sende materiale til HP, som han kan lægge på. F.eks. Tak for en dejlig dag til byvandring og den store opbakning….bla, bla….resumé af arrangementer.
2. **Landsbyprisen 2012.** Bestyrelsen har indstillet Tørring. Vi forventer svar på om vi har vundet de 150.000 kr. i januar. Anne sender appetitvækker til HP om landsbypris 2012; kommer på hjemmeside med link til indstilling.
3. **Kommende arrangementer:**
	1. Fællesspisning på Knudsøskolen. Udvalget melder en dato i november ud hurtigst muligt.
	2. 28. okt. fredagsbar og kanooptagning. Kurt ansvarlig. Husk: check øl og vand.
	3. 27. nov. kl. 15. julearrangement. Anne kontakter Lotte for at undersøge: indkøb og mængde sidste år, juletræ fra Niels, hvor er juletræskæde. Kurt er julemand og kontakter Ann Marie for at aftale heste og –vogn, Nis kopierer sange og kontakter Line vedr. akkompagnere julesange.
	4. Januar fredagsbar står Nis for.
	5. HP undersøger øl/vinsmagningsarrangement. F.eks. Virklund bryggeri eller Søhøjlandets vinhandel (Søren) – evt. også transport – i det nye år
	6. Vi aftalte at kombinere generalforsamling med fællesspisning. Klovn tager sig af børnene under mødet.
4. **Telt og gulv.** Materialer til gulv er indkøbt, Claus (og Michael) har bolden i fht at få indkaldt til arbejdsdage til produktion af 120 kvm gulv. HP beretter om det nye telt: mere besværligt at slå op og kan ikke bare lade folk selv tage ned. Derfor er priserne sat op. Fremlagde forslag til nye priser, som blev vedtaget. Nogle af teltstængerne 5 m lange – kan være på alm. trailer, men skal bindes godt fast. Vi skal være flere i teltudvalget og måske begrænsning på hvor mange gange vi lejer ud. Der blev luftet tanker om at lave stativ eller indkøbe trailer. Når foråret nærmer sig sender vi opfordring ud i fht Tørring-borgere bør booke teltet i god tid. HP skriver på hjemmeside om mulighederne med leje af det nye telt.
5. **Kanoer:** Tages op kombineret med fredagsbar. Kurt skriver besked til HP – og sætter i udhængsskab. Bil: Kurt
6. **Jordstykke, skatter/afgifter mv.** I fald vi ikke får landsbyprisen på 150.000, så må vi lægge os i selen for at undersøge fonde, EU midler osv for at søge penge. Nis spørger landsbysamvirket om muligheder og har det afklaret inden næste bestyrelsesmøde. Kurt spørger kommunen og Alling om tilskudsmuligheder samt om driftsudgifter til ubebygget grund, udgifter i forbindelse med medborgerhus og om, hvorvidt der ellers er noget, som vi skal tage højde for. Kurt har afklaret dette inden vores næste bestyrelsesmøde og sender evt. oplysninger/materiale ud til bestyrelsen, hvis der er information som vi kunne have gavn af at sætte os ind i inden mødet. Anne opretter en ’sagsmappe’, hvori vi løbende noterer, hvad vi skal have undersøgt/overvejet i forbindelse med overtagelse af grunden samt status på, hvor vi er med de enkelte punkter. Den skal hodles opdateret løbende, hvilket vil sige, at bestyrelsesmedlemmer løbende sender oplysninger/punkter/dokumenter til mappen. Mappen bliver fremover taget op som et punkt på bestyrelsesmøderne. Nis: tinglysning af fællesareal.
7. **Eventuelt:** Får 4000 af byfestudvalg for teltleje.

**Næste bestyrelsesmøde:** 18. jan. kl. 20 hos Anne, Grønnevej 17.